Diari Oficial de la Generalitat Valenciana


Sumari del DOGV 8578, del 26-06-2019 (2019/6451)

RESOLUCIÓ de 19 de juny de 2019, del director general de Centres i Personal Docent, per la qual s'amplia el termini de presentació de sol·licituds de les ajudes econòmiques destinades a l'escolarització en els centres autoritzats d'Educació Infantil i escoles infantils municipals de primer cicle de la Comunitat Valenciana per al curs escolar 2019-2020.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8578

Data del DOGV
:   26-06-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/6451


Data del document
:   19-06-2019

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ de 19 de juny de 2019, del director general de Centres i Personal Docent, per la qual s'amplia el termini de presentació de sol·licituds de les ajudes econòmiques destinades a l'escolarització en els centres autoritzats d'Educació Infantil i escoles infantils municipals de primer cicle de la Comunitat Valenciana per al curs escolar 2019-2020. [2019/6451]  
  
Mitjançant l'Ordre 19/2018, de 16 de maig, de la Conselleria d'Educació, Investigació, Cultura i Esport, s'aproven les bases reguladores de les ajudes econòmiques destinades a l'escolarització en els centres autoritzats d'Educació Infantil i escoles infantils municipals de primer cicle de la Comunitat Valenciana (bo infantil), publicada en el DOGV 8298, de 18 de maig de 2018.  
Per Resolució d'11 de juny de 2019, de la Conselleria d'Educació, Investigació, Cultura i Esport, es convoquen les ajudes econòmiques destinades a l'escolarització en els centres autoritzats d'Educació Infantil i escoles infantils municipals de primer cicle de la Comunitat Valenciana per al curs escolar 2019-2020 (DOGV 8569, 13.06.2019).  
  
L'apartat 4.1 disposa que per a l'alumnat de 0 a 3 anys matriculat en centres i de 0 a 2 anys matriculat en escoles municipals, el termini de presentació de sol·licituds, juntament amb la documentació preceptiva, per part de les persones sol·licitants, serà de 10 dies hàbils, a comptar a partir del dia següent al de la publicació de la present resolució en el Diari Oficial de la Generalitat Valenciana. L'incompliment d'aquest termini determinarà l'exclusió de la convocatòria.  
L'apartat 4.2 disposa que el termini per a la presentació per via telemàtica de les sol·licituds per part de les escoles municipals, per a l'alumnat de 2 a 3 anys, serà de 10 dies hàbils, a comptar a partir del dia següent al de la publicació de la present resolució en el Diari Oficial de la Generalitat Valenciana. L'incompliment d'aquest termini determinarà l'exclusió de la convocatòria.  
Així mateix, en l'apartat 5.4 es disposa que el termini per a realitzar la tramitació per part dels centres i escoles municipals serà des de la recepció de les sol·licituds fins a dos dies hàbils després de la data de finalització de presentació de sol·licituds. A més, en aquest termini, hauran de remetre a l'entitat col·laboradora les sol·licituds d'ajuda de l'alumnat (originals), juntament amb la documentació que acompanya la sol·licitud.  
Atesa la repercussió social i econòmica d'aquestes ajudes, en les quals participa un nombre elevat de sol·licitants, així com de centres, i considerant que amb una ampliació dels terminis assenyalats en el paràgraf anterior no es perjudiquen drets de tercers, es fa necessari ampliar els esmentats terminis, tot això de conformitat amb el que preveu l'article 32 de la Llei 39/2015, d'1 d'octubre, del procediment administratiu comú de les administracions públiques.  
Així, d'acord amb el que preveu l'esmentat article 32 i el punt 2 de la disposició final tercera de l'Ordre 19/2018, de 16 de maig, abans esmentada, resolc:  
  
Primer  
Ampliar el termini màxim establit en els apartats 4.1, 4.2 i 5.4 de la Resolució d'11 de juny de 2019, de la Conselleria d'Educació, Investigació, Cultura i Esport, per la qual es convoquen les ajudes econòmiques destinades a l'escolarització en els centres autoritzats d'Educació Infantil i escoles infantils municipals de primer cicle de la Comunitat Valenciana per al curs escolar 2019-2020, en el següent sentit:  
  
- Per a l'alumnat de 0 a 3 anys matriculat en centres i de 0 a 2 anys matriculat en escoles municipals, el termini de presentació de sol·licituds, juntament amb la documentació preceptiva, per part de les persones sol·licitants, s'ampliarà fins al 3 de juliol de 2019. I el termini per a realitzar la tramitació per part dels centres i escoles municipals i enviar les sol·licituds i documentació a l'empresa col·laboradora s'amplia fins al 5 de juliol de 2019.  
- Per a les escoles municipals, per a l'alumnat de 2 a 3 anys, el termini per a la presentació de sol·licituds s'amplia fins al 5 de juliol de 2019.  
  
Segon  
Publicar la present resolució en el Diari Oficial de la Generalitat Valenciana, als efectes previstos en l'article 32 i 41 de la Llei 39/2015, d'1 d'octubre, del procediment administratiu comú de les administracions públiques.  
Contra aquesta resolució, i d'acord amb el que disposa l'article 32 de la Llei 39/2015, d'1 d'octubre, del procediment administratiu comú de les administracions públiques, no es pot interposar cap recurs.  
  
  
València, 19 de juny de 2019.- El director general de Centres i Personal Docent: José Joaquín Carrión Candel.